রিয়ান্টি রিয়ানন কার্টরাইট (জন্ম ২২ সেপ্টেম্বর ১৯৮৩) একজন ইন্দোনেশীয় অভিনেত্রী, মডেল, উপস্থাপক এবং ভিজে।  তিনি ২০০৮ সালে একটি প্রণয়ধর্মী ইন্দোনেশীয় নাটক চলচ্চিত্র আয়াত-আয়াত সিন্তা (ভালবাসার আয়াত)-এ 'আয়শা' চরিত্রে তার প্রধান ভূমিকার জন্য সবচেয়ে বেশি পরিচিত এবং ২০০৫ সাল থেকে এমটিভি ইন্দোনেশিয়ার ভিজে।   জীবনের প্রথমার্ধ  কার্টরাইটের জন্ম বান্দুং, পশ্চিম জাভা, ইন্দোনেশিয়ায়। একজন ওয়েলশ পিতা ও একজন সুদানী মায়ের সংসারে রিয়ান্টি জন্মগ্রহণ করেন। পরিবারে তিনি ছাড়াও তার এক বড় ভাই রয়েছে। কার্টরাইট একজন মুসলিম হিসাবে জন্মগ্রহণ করেছিলেন, যদিও পরে তিনি ধর্মান্তরিত হন। তিনি ইন্দোনেশীয়, সুদানী ও ইংরেজি ভাষা সাবলীলভাবে বলতে ও বুঝতে পারেন। রিয়ান্টির যখন পাঁচ বছর বয়স তখন তার পরিবার যুক্তরাজ্যে চলে যায় এবং সে কিশোরী হওয়ার আগেই তার পরিবার আবার ইন্দোনেশিয়ায় ফিরে আসে। ইন্দোনেশিয়া আসার পর তিনি বান্দুং ইন্টারন্যাশনাল স্কুলে ভর্তি হন। এরপর কার্টরাইট তাসমানিয়া বিশ্ববিদ্যালয় থেকে আন্তর্জাতিক ব্যবসা এবং বিপণনে স্নাতক ডিগ্রি অর্জন করেছেন।  কার্টরাইট বান্দুংয়ের স্থানীয় একটি ম্যাগাজিন ম্যাক্স-এম -এর স্বল্পকালীন সম্পাদকও ছিলেন।   রোমান ক্যাথলিক ধর্মে ধর্মান্তর  ১৭ সেপ্টেম্বর, ২০১০-এ, রিয়ান্টি গোপনে একজন প্রাচীন সঙ্গীতের এক গায়ক ক্যাসানোভা আলফোনসোকে বিয়ে করেন, যার বংশধররা মার্কিন যুক্তরাষ্ট্রের সেন্ট প্যাট্রিকস ক্যাথেড্রাল, নিউ ইয়র্ক সিটিতে বাটাক বংশোদ্ভূত মার্কিন নাগরিক। বিয়ে করার জন্য মার্কিন যুক্তরাষ্ট্রে যাওয়ার দুই সপ্তাহ আগে, রিয়ান্টি ইসলাম ধর্ম ত্যাগ করে রোমান ক্যাথলিক ধর্মে ধর্মান্তরিত হন। তিনি তার নতুন নাম নেন সোফিয়া রিয়ান্টি রিয়ানন কার্টরাইট। http://img408.imageshack.us/img408/2461/pamfletrianticartwright.jpg perkawinan katolik  কার্টরাইট ও আলফোনসো দম্পতির একটি কন্যা সন্তান রয়েছে: নাম কারা রোজ কানায়া, যার জন্ম ২৫ জুলাই, ২০২০।    কর্মজীবন  কার্টরাইট ১৬ বছর বয়সে মডেলিংয়ে তার কর্মজীবন শুরু করেছিলেন। কিন্তু পরে তিনি তার সিদ্ধান্ত পরিবর্তন করে অভিনয়ে তার ক্যারিয়ার গঠনের দিকে মনোযোগ দেন।  কার্টরাইট ২০০৬ সালে তিনটি চলচ্চিত্র; আইফেল আই অ্যাম ইন লাভ, জম্বলো, পেসান দারি সুরগা এবং ২০০৭ সালে ডি'বিজিস ছবিতে অভিনয় করেছিলেন, ইন্দোনেশিয়ার বিখ্যাত অভিনেতা তোরা সুদিরো এবং ইন্দ্রা বিরোর সাথে।  কার্টরাইট এইডসের দূত হিসাবে নিজের নাম লিখিয়েছেন। তিনি এইচআইভি ভাইরাসের সংস্পর্শে আসার ঝুঁকি থেকে দূরে থাকার জন্য তরুণ প্রজন্মের প্রতি প্রচারণা চালান।  তিনি জনপ্রিয় ইন্দোনেশীয় টেলিভিশন অনুষ্ঠান "ইন্দোনেশিয়া মেনকারি বাকাত"-এর একজন বিচারক হিসেবে কাজ করেছেন, যা ব্রিটিশ গট ট্যালেন্টের আদলে তৈরি একটি প্রতিভা অনুসন্ধান অনুষ্ঠান।  কার্টরাইট অভিনয়ের পাশাপাশি বিভিন্ন ব্যবসার সাথে সম্পৃক্ত। তার নিজস্ব স্পা ও ক্যাফে ব্যবসা রয়েছে।    ভিডিও ক্লিপ  বছর শিরোনাম শিল্পী ২০০৫ ডেমি ওয়াক্তু উংগু ২০০৫ সেপারটি ইয়াং দুলু উংগু ২০০৫ সান্দরন হাটি লেটো ২০০৬ নালুরি লেলাকি স্যামসনস ২০০৭ বারতাহান দি সানা শিলা অন ৭ ২০০৭ কাউ পুইসি বন্ধন প্রকোসো ২০১০ মেনিয়েসাল সিক্সথ সেন্স ২০১০ তেরলালু এসটি ১২ ২০১২ পারকায়ালঃ বেস জ্যাম   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:ইন্দোনেশীয় টেলিভিশন অভিনেত্রী বিষয়শ্রেণী:ইন্দোনেশীয় রোমান ক্যাথলিক বিষয়শ্রেণী:রোমান ক্যাথলিক ধর্মে ধর্মান্তরিত বিষয়শ্রেণী:ইন্দোনেশীয় টেলিভিশন উপস্থাপিকা বিষয়শ্রেণী:২১শ শতাব্দীর ইন্দোনেশীয় অভিনেত্রী বিষয়শ্রেণী:তাসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংরেজ বংশোদ্ভূত ইন্দোনেশীয় ব্যক্তি বিষয়শ্রেণী:ইন্দোনেশীয় চলচ্চিত্র অভিনেত্রী বিষয়শ্রেণী:ইন্দোনেশীয় নারী মডেল বিষয়শ্রেণী:ইন্দোনেশীয় প্রাক্তন মুসলিম বিষয়শ্রেণী:ইসলাম থেকে রোমান ক্যাথলিক ধর্মে ধর্মান্তরিত বিষয়শ্রেণী:ইন্দোনেশীয় টেলিভিশন উপস্থাপক বিষয়শ্রেণী:ব্রিটিশ বংশোদ্ভূত ইন্দোনেশীয় ব্যক্তি